OFICIAL: Biroul Electoral Central a decis să nu prelungească votul după ora 21.00 în Diaspora

UPDATE: Biroul Electoral Central a comunicat în mod oficial unui cetățean român că nu poate prelungi perioada de vot după ora 21.00. Vedeți aici răspunsul BEC.

Biroul Electoral Central a decis să respingă cererile oficiale de prelungire a votului după ora 21.00 în Diaspora, au declarat pentru G4Media.ro surse din BEC.

Reamintim că atât președintele Iohannis, cât și partidele de Opoziție (PNL, Alianța USR PLUS, PMP) au cerut prelungirea programului de vot din cauza cozilor uriașe formate la multe secții de vot în marile orașe din UE. La Londra, Munchen, Bruxelles, Valencia, oamenii așteaptă și câte 5-6 ore să își exercite votul.

Decizia BEC vine pe fondul creșterii nervozității românilor care stau la cozi imense la secțiile de votare din străinătate. Redăm mai jos câteva mesaje primite la redacția G4Media.ro